Jungheinrich

Jungheinrich on saksalainen pörssinoteerattu perheyhtiö. Konserni valmistaa ja toimittaa trukkeja, varastojärjestelmiä, auto­maatio-, vuokra- ja huoltopalveluja. 
Hampurissa pääkonttoriansa pitävä konserni on alansa maailman kolmanneksi suurin ja Euroopan toiseksi suurin. 
Yhtiön osakkeilla käydään kauppaa Frankfurtin ja Hampurin pörsseissä.
Historia.
1953–1999.
Friedrich Jungheinrich perusti H. Jungheinrich &amp; Co. Maschinenfabrik –nimisen yrityksen Hampuriin 7. elokuuta 1953. Samana vuonna markkinoille tuotiin Ameise 55 -sähkötrukki ja ensimmäinen tytäryhtiö perustettiin Mühlheimissa Ruhrin alueella. Myös huoltoverkko perustettiin. Sähkökäyttöisiä materiaalinkäsittelytuotteita markkinoitiin tuotenimellä Ameise, joka tarkoittaa muurahaista. Tuotenimellä haluttiin assosioida koneiden kantokyky muurahaisen suhteellisen suureen kantokykyyn.
Friedrich Jungheinrich keksi vuonna 1956 työntömastotrukin. Samana vuonna Itävaltaan perustettiin ensimmäinen ulkomaantoimipiste. Vuonna 1958 perustettiin tehdas Hampurin Wandsbekkiin. Italiaan ja Ruotsiin perustettiin myyntiyhtiöt. Markkinoille tuotiin Ameise 65 DFG 15 G, ensimmäinen vastapainodieseltrukki. 
Vuonna 1960 perustettiin myyntiyhtiö Sveitsiin. Vuonna 1962 esiteltiin ensimmäinen induktio-ohjattu Teletrak-trukki. Automaattitrukkeja alettiin valmistaa. Ranskaan perustettiin myyntiyhtiö, Hollantiin seuraavana vuonna.
1966 konserni hankki tontin Norderstedtista, ja tuotanto siirrettiin sinne vaiheittain vuoteen 1984 saakka. Tanskan myyntiyhtiö perustettiin vuonna 1967. Konsernin perustaja Friedrich Jungheinrich kuoli 28. tammikuuta 1968. Samana vuonna markkinoille tuotiin ETX-korkeakeräily- ja kapeakäytätävätrukki. Norjaan perustettiin myyntiyhtiö vuonna 1969, Espanjaan seuraavana vuonna. 
Vuonna 1974 ostettiin ranskalainen MIC S.A. Belgian myyntiyhtiö perustettiin vuonna 1976. Seuraavana vuonna markkinoille tuotiin Delta-varastojärjestelmä. 1970-luvun mennessä yhtiö työllisti 4100 henkilöä. Liikevaihdosta 58 prosenttia tuli Saksan ulkopuolelta. 
1980-luvulla alettiin kehitellä automaattisesti ohjautuvia trukkeja. Vuonna 1987 liikevaihto ylitti ensimmäistä kertaa 1 miljardin saksan markan. Työntekijöitä oli 5330. 
Vuonna 1990 Jungheinrichin saksalaiset yhtiöt sulautettiin yhdeksi osakeyhtiöksi. Osakekauppa aloitettiin 30. elokuuta. Kaksi vuotta myöhemmin Tsekkiin ja Unkariin perustettiin myyntiyhtiöt. Puolan myyntiyhtiö avattiin vuonna 1994. 
Vuonna 1994 Jungheinrich osti haarukkatrukkeja valmistaneen Lancer Bossin ja sen saksalaisen tytäryhtiön Steinbock Bossin. Tuotantolaitokset Ranskassa, Britanniassa ja Espanjassa suljettiin ja tuotanto siirrettiin Saksaan.
Myyntiöyhtiö perustettiin Slovakiaan vuonna 1996, Sloveniaan 1997, Portugaliin 1998.
2000–.
Vuonna 2000 yhtiö aloitti toimintansa Singaporessa, Turkissa, Kreikassa ja Yhdysvalloissa, seuraavana vuonna Irlannissa ja vuonna 2002 Brasiliassa. 
Vuonna 2002 luovuttiin tuotemerkkien MIC, Steinbock ja Boss käytöstä ja jäljelle jäi vain tuotemerkki Jungheinrich. Vuonna 2003 myyntiöitä perustettiin Venäjälle, Latviaan ja Liettuaan. 
Vuonna 2005 konserni esitteli ensimmäisenä maailmassa kääntyvällä ohjaamolla varustetun sähkövastapainotrukin.
Konserni avasi vuonna 2006 tehtaan Kiinan Qingpussa. Siellä valmistus aloitettiin Kiinan ja Aasian markkinoita varten. Konserni keskitti myös käytettyjen trukkiensa kunnostuksen Saksan Dresdeniin Thaimaassa avattiin myyntiyritys. Logistiikkamessuilla esiteltiin sähkökäyttöinen vastapai­notrukki, EFG D30. 
Jungheinrich avasi 2009 lavansiirtovaunujen tuotantolaitoksen Saksi-Anhaltin Landsbergiin. Itävallasta ostettiin varastonhallintatietojärjestelmiä toimittava ISA GmbH.
Vuonna 2013 avattiin kapeakäytävätrukkitehdas Degernpointiin.
Vuonna 2015 ostettiin hyllystöhissejä valmistava MIAS-konserni.
Vuoden 2016 logistiikkamessuilla esiteltiin automaattitrukki ERC 215A. 
Jungheinrich Suomessa.
Ensimmäiset Jungheinrichin tuotteet myytiin Suomessa vuonna 1956.
Jungheinrichin Suomen myyntiyhtiö Jungheinrich Lift Truck Oy perustettiin vuonna 2004 Vantaan Myyrmäkeen. Vuonna 2007 pääkonttori muutti Keravalle. 
Keväällä 2010 Suomen markkinoille tuotiin hyllystötuotteet. Ensimmäinen varastokokonaisuus toimitettiin Kaslink Foodsille.
Pirkkalan toimipiste avattiin vuonna 2014, Vaasan 2015 ja Liedon 2017. Suomalainen verkkokauppa B2B-asiakkaille perustettiin vuonna 2018. 
Yhtiön asiakkaita on muun muassa Mirka Oy.
Organisaatio.
Jungheinrichilla on yli 21 000 työntekijää yli 120 maassa ja myyntiyhtiöitä 42 maassa. Yhtiön pääkonttori sijaitsee Hampurissa. Osakkeet, joilla on äänioikeus, ovat edelleen konsernin perustajan Friedrich Jungheinrichin tyttärien omistuksessa.
Vuonna 2023 yhtiön liikevaihto Suomessa oli 23,6 miljoonaa euroa, työntekijöitä oli 67. Yhtiön toimitusjohtaja on Mika Laatikainen. Toimipaikkoja on neljä: Kerava, jossa sijaitsee Suomen pääkonttori, Pirkkala, Vaasa ja Lieto.
Tuotteet ja palvelut.
Yhtiön tuotteisiin kuuluu trukkeja, automaattitrukkeja, mobiilirobotteja, hyllyjä, varastojärjärjestelmiä, energiajärjestelmiä, automaattisia varastojärjestelmiä sekä konsultointia ja huoltoa. Yhtiö myy myös käytettyjä trukkeja ja vuokraa niitä.
Vuonna 2025 trukkivalikoimaan kuuluvat: